કેન્દ્રીય નાણાં પ્રધાન અરૂણ જેટલીએ રાજ્ય સભામાં લેખિત ઉત્તરમાં કહ્યું છે કે સોનાની આયાત પરના નિયંત્રણોને સરકાર ચાલુ રાખવા માગે છે. આ નિયંત્રણોના પરિણામ સારા આવ્યા છે. વધતી જતી કરન્ટ એકાઉન્ટ ડેફિસીટ (CAD)ને અંકુશમાં રાખવા આગલી યુપીએ સરકારે લીધેલા આ તેમજ અન્ય પગલાને એનડીએ સરકાર ચાલુ રાખશે. વર્ષ 2012-13માં CADનો આંક જીડીપીના 4.7 ટકા અથવા 88.2 અબજ ડોલર સુધી વિક્રમી સપાટીએ પહોંચી ગયો હતો.